पेट्रोल की कीमतों में वृद्धि के खिलाफ भारत बंद को सफल बनाने के लिए सपा कार्यकर्ताओं की बैठक पार्टी कार्यालय पर हुई। बैठक के बाद पार्टी कार्यकर्ताओं बाइक पर शहर के विभिन्न बाजारों में का दौरा कर व्यापारियों से संपर्क साधा। सपा नेता फसाहत अली खां शानू ने बताया कि रापमुर का बंद ऐतिहासिक होगा। शहर के सभी व्यापारियों ने आश्वासन दिया है कि वे बंद को सफल बनाने में सहयोग करेंगे। क्योंकि पेट्रोल की कीमतों में एक साथ साढ़े सात रुपये की वृद्धि करने का असर हर आदमी पर पड़ रहा है। उन्होंने कहा कि बृहस्पतिवार को सपा के कार्यकर्ता पार्टी कार्यालय पर जुटेंगे और इसके बाद शांतिपूर्ण तरीके से बाजार बंद कराएंगे। उन्होंने कहा कि वैसे बाजार बंद कराने की जरूरत नहीं पड़ेेंगे। क्योंकि रामपुर के सभी व्यापारी भाइयों ने बंद को सफल बनाने में सहयोग देने की बात कही है। इस मौके पर आसिम राजा, सलीम कासिम, शानी खां, अजहर खां, सोनी ताऊ, गुड्डू मसूद, नवल रस्तोगी, गुड्डू कुरैशी, जावेद कुरैशी, इश्त्याक ठेकेदार और रजमी खां सहित अन्य कई कार्यकर्ता मौजूद रहे।